**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika perjantaina 24.5.2013 klo 12.02 – 13.56

Paikka opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Mika Tammilehto, OKM, puheenjohtaja

Heikki Blom, OKM poistui klo 12.57, kohta 5

Sanna Haanpää, OAJ

Johan Hahkala, AMKE ry

Tiina Häyhä, KT

Maija Innola, OKM

Aleksi Kalenius, STTK

Maarit Kallio-Savela, Suomen Kuntaliitto ry

Pasi Kankare, OPH

Veli-Matti Lamppu, Suomen Yrittäjät ry

Reija Lepola, Suomen Ammattikoulutuksen Johtajat SAJO ry

Kirsi Rasinaho, SAK

Markku Virtanen, TEM

Susanna Tauriainen, MTK ry

Ville Heinonen, OKM, sihteeri

Seija Rasku, OKM, sihteeri

Piritta Väinölä, OKM

1. Kokouksen avaus

Puheenjohtaja avasi kokouksen klo 12.02.

1. Esityslistan hyväksyminen

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Ammatillisten tutkintojen kokonaisuudesta -muistioon tehdyt muutokset

Todettiin ja hyväksyttiin Ammatillisten tutkintojen kokonaisuudesta -muistioon tehdyt muutokset.

1. Ammattitaidon saavuttamiseksi tarpeellisten ja ammattitaitoa täydentävien tutkinnon osien kokoaminen laajemmiksi kokonaisuuksiksi

Sihteeri Heinonen esitteli työryhmän esityksen ammattitaidon saavuttamiseksi tarpeellisista ja ammattitaitoa täydentävistä yhteisistä tutkinnon osista. Keskusteltiin esityksestä ja todettiin, että esitetty ”koriajattelu” on kannatettava, mutta korit voisi ryhmitellä hieman toisin. Sovittiin, että muokataan esitystä niin, että yhteiset tutkinnon osat jaotellaan kolmen tutkinnon osan sijaan neljään tutkinnon osaan seuraavasti:

* Viestintä- ja vuorovaikutusosaaminen -tutkinnon osa säilyy entisellään.
* Ympäristötietous siirretään Matemaattis-luonnontieteellinen osaaminen -tutkinnon osasta samaan koriin kulttuurien tuntemuksen, liikunnan ja terveystiedon jne. kanssa. Tutkinnon osan tulee sisältää osaamista kaikilta jäljelle jääneiltä kolmelta osa-alueelta.
* Pohditaan vielä tieto- ja viestintätekniikka-osa-alueen nimeä, samoin ympäristötietous-osa-alueen nimeä.
* Yhteiskunnassa ja työelämässä tarvittavista perustaidoista muodostetaan uusi tutkinnon osa, jonka osaamisalueita ovat yhteiskuntataidot, työelämätaidot, työkyvyn ylläpitäminen sekä yrittäjyys ja yritystoiminta. Tutkinnon osan tulee sisältää osaamistavoitteita kaikilta neljältä osa-alueelta.
* Jäljelle jäävät osa-alueet muodostavat neljännen tutkinnon osan, joka on tutkinnon osaan kuuluvien osa-alueiden osalta valinnainen.

Sovittiin, että työryhmä muotoilee tältä pohjalta uuden esityksen niin, että uusi esitys sisältää myös esityksen kunkin tutkinnon osan pisteiksi.

1. ECVET-pisteytyksen periaatteet

Sihteeri Rasku esitteli työryhmän esityksen ammatillisten perustutkintojen ja tutkinnon osien pisteiksi. Keskusteltiin esityksestä. Kannatettiin osaamispiste-nimen käyttöönottoa ja pisteytyksen pääperiaatteita. Todettiin kuitenkin, että pisteytyksen yksityiskohtia on vielä hiottava esim. toisista tutkinnoista otettavien tutkinnon osien pisteytyksen osalta.

Keskustelussa nostettiin esiin seuraavat asiat:

* On tärkeää, että pisteytys tehdään aidosti osaamisperusteisesti. Tämä vaatii uudenlaista ajattelutapaa ja aikaa, joten aikataulu ei saa olla liian tiukka. Pisteytys kannattaa tehdä kerralla kunnolla. Toisaalta muutos on hyvä tehdä mahdollisimman pian, jotta osaamisperusteisuus vahvistuu myös koulutuksen arjessa.
* Työelämä on otettava mukaan pisteytysprosessiin.
* Koulutuksen järjestäjien mahdollisuus päättää tutkinnon osia pienempien osien pisteistä saattaa johtaa tutkinnon osien pirstoutumiseen pieniksi palasiksi. Tämä ei ole toivottavaa. Tutkinnon osat tulisi säilyttää kokonaisuuksina myös koulutuksen järjestäjän opetussuunnitelmassa. Osaamisen tunnustamisen yhteydessä ja paikallisten tutkinnon osien osalta on luontevaa, että päätösvalta on koulutuksen järjestäjällä.
* Toisaalta, jos tutkinnon perusteissa olevat tutkinnon osat ovat hyvin laajoja, pienempiä osia tarvitaan, jotta opiskelijalle syntyy suoritteita ja etenemistä voidaan seurata.

Lisäksi keskustelun yhteydessä pohdittiin tarvetta säätää työssäoppimisen minimimäärästä, kun työssäoppiminen on yksi opetusmenetelmä ja erilainen oppimisympäristö, ei erillinen osaamistavoite. Toisaalta todettiin, että työssäoppimisen määrästä voi olla hyvä säätää, jos sitä halutaan edistää. Työssäoppiminen jää käytännössä helposti minimiin eli 20 opintoviikkoon.

1. Hallituksen esitysluonnos

Hallituksen esitysluonnosta ei ehditty käsitellä. Sovittiin, että mikäli ohjausryhmän jäsenillä on evästyksiä työryhmälle, ne voi lähettää ma 27.5.2013 aikana ohjausryhmän sihteereille Ville Heinoselle (ville.heinonen@minedu.fi) ja Seija Raskulle (seija.rasku@minedu.fi) hyödynnettäväksi työryhmän kokouksessa tiistaina.

1. Seuraava kokous

Seuraava kokous on aiemmin sovitun mukaisesti pe 14.6. klo 12 – 14 (Väinämöinen, Meritullinkatu 10). Lisäksi sovittiin pidettäväksi ylimääräinen kokous to 20.6.2013 klo 9 – 11.

1. Muut asiat

Muita asioita ei ollut.

1. Kokouksen päättäminen

Puheenjohtaja päätti kokouksen klo 13.56.

JAKELU ohjausryhmän jäsenet